

 **ประกาศสภาเทศบาลตำบลกรูด**

**เรื่อง ขอเชิญเข้าร่วมรับฟังการประชุมสภาเทศบาลตำบลกรูด**

**สมัยวิสามัญ สมัยที่ 1 ครั้งที่ 2 ประจำปี 2562**

>>>>>>>>>>>>>>>>>>

 ตามที่สภาเทศบาลตำบลกรูด ได้รับความเห็นชอบจากนายอำเภอกาญจนดิษฐ์ ปฏิบัติหน้าที่แทนผู้ว่าราชการจังหวัดสุราษฎร์ธานี อาศัยอำนาจตามคำสั่งจังหวัดสุราษฎร์ธานี ที่ 8929/2561 ลงวันที่ 28 ธันวาคม 2561 ประกอบกับพระราชบัญญัติเทศบาล พ.ศ.2496 แก้ไขเพิ่มเติมถึง (ฉบับที่ 14) พ.ศ.2562 ตามนัยมาตรา 26 ประกอบข้อ 36 (2) ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติม (ฉบับที่ 2) พ.ศ.2554 ให้เรียกประชุมสภาเทศบาลตำบลกรูด สมัยวิสามัญ สมัยที่ 1 ประจำปี ๒๕62 ตั้งแต่วันที่ 23 กันยายน ๒๕62 เป็นต้นไป มีกำหนดไม่เกิน 15 วัน ตามประกาศอำเภอกาญจนดิษฐ์ เรื่อง เรียกประชุมสภาเทศบาลตำบลกรูด สมัยวิสามัญ สมัยที่ 1 ประจำปี 2562 ลงวันที่ 17 กันยายน 2562 นั้น ประกอบกับพระราชบัญญัติข้อมูลข่าวสารของทางราชการ พ.ศ. ๒๕๔๐ และตามความในข้อ ๒๔ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม (ฉบับที่ 2) พ.ศ. 2554 กำหนดให้ประชาชน สามารถรับรู้ข้อมูลข่าวสารเกี่ยวกับการดำเนินการต่างๆ ของรัฐ เพื่อให้ประชาชนสามารถแสดงความคิดเห็นหรือใช้สิทธิได้อย่างถูกต้อง และเป็นการส่งเสริมการมีส่วนร่วมของประชาชนตามระบอบประชาธิปไตย เปิดโอกาสให้ประชาชนได้มีส่วนร่วมในการรับฟังการประชุมสภาเทศบาลตำบลกรูด

 ดังนั้น สภาเทศบาลตำบลกรูด **จึงขอเชิญชวนประชาชนผู้สนใจทุกท่าน** เข้าร่วมรับฟังการประชุมสภาเทศบาลตำบลกรูด สมัยวิสามัญ สมัยที่ 1 ครั้งที่ 2 ประจำปี ๒๕62 **วันที่ 7 ตุลาคม ๒๕62 เวลา ๑๐.๐๐ น. ณ ห้องประชุมเทศบาลตำบลกรูด**

 จึงประกาศมาให้ทราบโดยทั่วกัน

 ประกาศ ณ วันที่ 3 เดือนตุลาคม พ.ศ. ๒๕62

(นายอภิชาติ เพชรจำเริญ)

 ประธานสภาเทศบาลตำบลกรูด